William P. Fessenden

William Pitt Fessenden (født 16. oktober 1806 i Boscawen  i New Hampshire i USA, død 8. september 1869 i Portland i Maine) var en amerikansk politiker fra Whig-partiet og senere det republikanske partiet, kjent som USAs 26. finansminister under president Abraham Lincoln i perioden mellom 5. juli 1864 og 3. mars 1865.

Liv og virke

Bakgrunn
Fessenden netstammet fra en innflytelsesrik familie. Hans far Samuel Fessenden var ikke bare parlamentariker i Massachusetts, men var også et tidlig motstander av det amerikanske negerslaveriet. To av hans brødre, Samuel C. Fessenden og Thomas Fessenden, var likesom Wilkliam ogsp medlemmer av Representantenes Hus. Hans tre sønner tjenestegjorde for Nordstatene i den amerikanske borgerkrig: Samuel falt i det andre slaget ved Bull Run, mens James avanserte til brigadegeneral og Francis til generalmajor.

Selv studerte William først frem til 1823 allmenndannende fag ved Bowdoin College i Brunswick i Maine, og deretter utdannet han seg til advokat. Han var ved farens kanselli til han fikk advokatsbevillingen i 1827.

Karriere
I 1827 var han med på å grunnlegge avholdsforeningen Maine Temperance Society i Maine. Han var i 1827 med på å grunnlegge Temperance Society i Maine - en avholdsbevegelse. Senere ble han medlem av styret for Smithsonian Institution. I 1858 gjorde  Bowdoin College ham til æresdoktor, og han fikk lignende heder fra Harvard University i 1864.

Politikk
William P.  Fessenden var medlem av representantenes hus i perioden 1843 til 1845, og ble i 1853 medlem av USAs senat fra Maine, et verv han hadde til 1864 og igjen i perioden 1865 til 1869. Han ble innvalgt til senatet med støtte fra whigs og enkelte demokrater som var motstandere av slaveriet.

I juli 1864 ble Fessenden utnevnt til landets neste finansminister av president Abraham Lincoln etter at daværende finansminister Salmon P. Chase hadde blitt utnevnt til ny sjefsdommer til De forente staters høyesterett. Fessenden inndehadde vervet kun i ett år før han igjen dro tilbake til senatet for sin andre periode i 1865. 

Han satt i senatet helt frem til sin død den 8. september 1869 i Portland, hvorpå han ble gravlagt ved Evergreen Cemetery i Portland.

Referanser

Eksterne lenker 
 
 
  Treas.gov – William P. Fessenden (1864–1865) – Biografien til Fessenden hos U.S. Department of the Treasury.

USAs finansministre
Senatorer fra Maine
Kongressrepresentanter fra Maine
Advokater fra USA
Personer fra Merrimack County i New Hampshire